****

Mi teszi lehetővé, a betöréses lopások elkövetését?

A legfontosabb tényezők elsősorban:

* a figyelmetlenség,
* óvatosság hiánya,
* az emberek egymással szembeni közömbössége,
* valamint a vagyonvédelem, technikai eszközök hiánya.

A megelőzéshez néhány jó tanács:

* A nyitott ajtók, kapuk megkönnyítik a betörő dolgát. A bejáratokat akkor is zárja be, ha otthon tartózkodik.
* Fontos a megfelelő állapotú kerítés, esetleg egy nagytestű házőrző kutya tartása.
* Figyeljen oda az ablakokra! A szúnyogháló és a függöny nem védi meg értékeit!
* Ne tartson otthon nagyobb összegű készpénzt.
* Ha huzamosabb időre elutazik, ne hangoztassa. Kérje meg hozzátartozóját, ismerősét, hogy a postaládát ürítse ki, esetleg a redőny helyzetén változtasson, azt a látszatot keltve, hogy a házat lakják.
* Érdemes beszerezni mozgásérzékelő lámpát, mely időközönként felkapcsolódik, azt a benyomást kelti, hogy valaki otthon tartózkodik.



**Amennyiben bűncselekmény áldozatává vált azonnal hívja a 112-es központi segélyhívó számot!**

**Szabolcs-Szatmár-Bereg Vármegyei Rendőr-főkapitányság**

**Bűnmegelőzési Osztálya**